Държавен вестник, бр. 9, 2010 г., стр. 39

БРОЙ  9	
Д Ъ Р Ж А В Е Н  В Е С Т Н И К 	
СТР.  39  
съществува достатъчно основание да се пред­
полага, че носят опасни и/или неразрешени за 
внасяне или притежание предмети.
(3) Преди обиска лицата се поканват да 
предадат доброволно неразрешените за внасяне 
или държане предмети, което обстоятелство се 
отразява изрично в протокола.
(4) За всеки обиск се оформя протокол в 
съответствие с чл. 95, ал. 2 ЗИНЗС.
(5) Ако установените при обиска предме­
ти не са разрешени за държане или опитът 
за внасянето им представлява престъпление, 
администрацията уведомява компетентните за 
това органи.
Раздел II
Мерки за поощрения и дисциплинарни нака­
зания
Чл. 89. (1) За всяка награда и за всяко дис­
циплинарно наказание се издава мотивирана 
писмена заповед.
(2) Преди издаване на заповедта наказващият 
лично се запознава с докладната записка на 
констатиралия нарушението служител, писме­
ните обяснения на затворника, другите матери­
али от дисциплинарната преписка и изслушва 
лишения от свобода. Когато е необходимо, 
се събират сведения и от други служители и 
лишени от свобода.
(3) Със заповедта за наказание лишеният 
от свобода се запознава срещу подпис върху 
нея, като се отбелязва и датата. Тя може да 
бъде обявена и пред съответната затворническа 
общност.
(4) Екземпляр от всяка заповед се връчва 
на лишения от свобода. По един екземпляр 
се прилага към досието му, към класьорите за 
награди и наказания и към досието в ГДИН.
(5) В случаите по чл. 98, ал. 1, т. 3 и т. 5 
ЗИНЗС заповедта се вписва в картона за 
свижданията, а в случаите по чл. 98, ал. 1, т. 4 
ЗИНЗС се изпраща в счетоводството.
Чл. 90. При подаване на жалба по чл. 110, 
ал. 2 ЗИНЗС органът, наложил дисциплинарното 
наказание, може сам да отмени или измени 
заповедта. Когато не намери основание за 
пререшаване на въпроса, в 3-дневен срок той 
изпраща преписката на главния директор на 
ГДИН с приложено становище.
Чл. 91. Удълженото свиждане се провежда 
в подходящо обзаведени отделни помещения.
Чл. 92. (1) Свиждането по чл. 98, ал.1, т. 6 
ЗИНЗС се провежда в светлата част на дено­
нощието само в населеното място по место­
нахождението на затвора, поправителния дом 
или затворническото общежитие.
(2) Близките са роднини по права линия, 
братя и сестри, съпруг, съпруга и партньор при 
доказано съвместно съжителство – идентична 
адресна регистрация по настоящ адрес и на­
личие на деца.
(3) Ако по време на свиждането по ал. 1 се 
получат данни за извършване на престъпление 
или други нарушения, се прилага разпоредбата 
на чл. 99, ал. 3 ЗИНЗС.
Чл. 93. (1) Отпускът по чл. 98, ал. 1, т. 7 
ЗИНЗС и правото по чл. 98, ал. 6, изр. 2 ЗИНЗС 
се ползват в почивните дни през текущия месец.
(2) Началникът на затвора може да разреши 
ползването на месечния отпуск и в други дни 
или през следващия месец ако важни причи­
ни от семеен или друг характер налагат това 
или когато лишеният от свобода е в годишна 
почивка.
(3) Възможността за ползване на месечния 
домашен отпуск до две денонощия възниква 
от първо число на следващия месец от датата 
на постъпване в затворническото общежитие 
от открит тип.
Чл. 94. (1) Администрацията е длъжна да 
осигури на затворника възможност за ползва­
не на наградата по чл. 98, ал. 1, т. 3 ЗИНЗС 
не по-късно от два месеца след издаване на 
заповедта.
(2) Наградата заличаване на наложено дис­
циплинарно наказание може да бъде дадена в 
едногодишния срок по чл. 109, ал. 1 ЗИНЗС, 
но не по-рано от три месеца след неговото 
изтърпяване.
(3) Наградата отмяна на наложено дисципли­
нарно наказание може да бъде дадена, когато 
изпълнението на наказанието не е започнало.
Чл. 95. Дисциплинарното наказание по 
чл. 101, т. 4 ЗИНЗС се налага за срок до три 
месеца.
Чл. 96. (1) Наказателните килии се разпо­
лагат в зоните за повишена сигурност, като се 
осигурява подходяща изолация от останалите 
помещения.
(2) Помещенията, устроени като наказателни 
килии, трябва да отговарят на всички хигиен­
ни и здравни изисквания – да нямат влага, 
да имат пряк достъп на дневна светлина, да 
се заключват добре, да се отопляват, да имат 
условия за проветряване и обезопасено легло.
(3) Лишените от свобода се настаняват в на­
казателна килия от дежурния главен надзирател 
въз основа на писмена заповед за наложено 
наказание по чл. 101, т. 7 и 8 ЗИНЗС.
(4) Наказаните по чл. 101, т. 7 и 8 ЗИНЗС 
лишени от свобода могат да държат при себе 
си следните вещи:
1. от 1 май до 15 октомври – постелъчни 
принадлежности, от които едно одеяло само 
за през нощта, долно бельо, тенис фланелки, 
панталон, пуловер или жилетка, шапка, чора­
пи, обувки, чехли или джапанки, носна кърпа, 
кърпа за лице, сапун, четка и паста за зъби, 
самобръсначка, сапун и четка за бръснене, 
тоалетна хартия, очила за корекция на зрени­
ето, брачна халка, пощенски пликове, марки, 
листове и химикал, материали за четене;